google/wiki40b huggingface dataset:
टैरो कार्ड

टैरो, कार्डों की रहस्यमयी दुनिया और भविष्य आकलन की सर्वप्रिय विधा। इस शब्द की उत्पत्ति भी रहस्यमय है। टैरो सिर्फ शब्द नहीं, भविष्य और जीवन है। कुछ मानते हैं यह टैरोची शब्द से उत्पन्न हुआ, जो माइनर आर्काना के कार्डों से संबंधित था, तो कुछ इसकी उत्पत्ति टैरोटी से मानते हैं क्रास लाइन जो कि कार्डों के पीछे दिखती है। रहस्यमय संसार की रहस्यमय कहानी, लेकिन भविष्य की कहानी टैरो की जुबानी। टैरो डेक में कुल ७८ कार्ड होते हैं, जिन्हें मेजर आर्काना तथा माइनर आर्काना में विभक्त किया गया है। आर्काना लैटिन भाषा के शब्द आर्कान्स से उत्पन्न हुआ, जिसका अर्थ है_ रहस्यमय व्यक्तिगत विकास के रहस्यों से प्रतीकात्मक रूप से अभिलेखित शिक्षाएं लिए मेजर आर्काना गुप्त विज्ञान के छात्रों का गंभीर विषय है।

इतिहास

धार्मिक समूहों और विभिन्न भूमिगत जातियों का गुप्त शिक्षा अंकन। टैरो का दर्शन कबाला से उत्पन्न हुआ है। शब्दों और अंकों की दैवीय शक्ति से सम्पन्न टैरो आज भविष्य दर्शन का लोकप्रिय माध्यम है_ तो चलिए इस रहस्य और भविष्य दर्शन की अनोखी विधा को समझने।
टैरो, कागज के चंद रंगीन कार्डों की रहस्यमय दुनिया, जिसके जरिए आपका भविष्य जाना जा सकता है। इस शब्द की उत्पत्ति भी रहस्यमय है। टैरो सिर्फ शब्द नहीं, भविष्य और जीवन है।

मान्यता

कुछ मानते हैं यह टैरोची शब्द से उत्पन्न हुआ है, जो माइनर आर्काना के कार्डों से संबंधित था, तो कुछ इसकी उत्पत्ति टैरोटी से मानते हैं क्रॉस लाइन जो कि कार्डों के पीछे दिखती है। यह तो रही रहस्यमय संसार की रहस्यमय कहानी। आपके भविष्य में क्या कुछ होने वाला है इसकी भविष्यवाणी टैरो की जुबानी।

टैरो, कागज के चंद रंगीन कार्डों की रहस्यमय दुनिया, जिसके जरिए आपका भविष्य जाना जा सकता है। इस शब्द की उत्पत्ति भी रहस्यमय है। टैरो सिर्फ शब्द नहीं, भविष्य और जीवन है।

टैरो कार्ड की रहस्यमय दुनिया

टैरो डेक में 78 कार्ड होते हैं जो मेजर आर्काना और माइनर आर्काना में कहलाते हैं। आर्काना लैटिन भाषा के शब्द आर्कान्स से उत्पन्न हुआ, जिसका अर्थ है- रहस्यमय। व्यक्तिगत विकास के रहस्यों से प्रतीकात्मक रूप से अभिलेखित शिक्षाएँ लिए मेजर आर्काना गुप्त विज्ञान के छात्रों का गंभीर विषय है।
धार्मिक समूहों और विभिन्न भूमिगत जातियों का गुप्त शिक्षा अंकन। टैरो का दर्शन कबाला से उत्पन्न हुआ है। शब्दों और अंकों की दैवीय शक्ति से सम्पन्न टैरो आज भविष्य दर्शन का लोकप्रिय माध्यम है। तो फिर वेबदुनिया के साथ चलिए इस रहस्य और भविष्य दर्शन की अनोखी विधा को समझने।

कैसे जाने टैरो भविष्यफल

• सबसे पहले आप जो भी प्रश्न पूछना चाहते हैं उसे एक बार अपने मन में अच्छी तरह से दोहरा लें या अधिक स्पष्टता के लिए प्रश्न को किसी कागज पर लिख लें। • इसके बाद "कार्ड चुने" | एक के बाद एक कर तीन कार्ड इस पैक से चुने। • पहला कार्ड आपके प्रश्न पूछते समय की मनःस्थिति को दर्शाता है। • दूसरा कार्ड आपको आपकी इच्छाओं की पूर्ति के लिए जो प्रयत्न करने होंगे, उन्हें बताता है। • तीसरा और अंतिम कार्ड आपको परिणामस्वरूप आपके प्रश्न का उत्तर देता है।
उदाहरणतः देखें
अक्षदीप नाथ

अक्षदीप दीपेन्द्र नाथ (जन्म 10 मई 1993) भारतीय क्रिकेट खिलाड़ी हैं जो भारतीय राज्य उत्तर प्रदेश के लिए स्थानीय क्रिकेट खेलते हैं। वो दायें हाथ के बल्लेबाज हैं और कभी-कभी मध्यम गति की दायें हाथ गेंदबाजी भी करते हैं। वो भारत की अंडर 19 क्रिकेट टीम के उस समय उप-कप्तान थे जब टीम ने ऑस्ट्रेलिया में 2012 अंडर 19 क्रिकेट विश्व कप जीता था।
रमणीक

रमणीक का अर्थ होता है सुन्दर और मनभावन, मोहक। यह शब्द प्रायः दृश्यों तथा स्थानों के लिये प्रयुक्त होता है।

मूल

रमण, रमना आदि सभी एक ही मूल से बने शब्द हैं।
एक्स॰एम॰एल॰

एच टी एम एल से भिन्नता

एक्स एस एल, एचटीएमएल से इस माने में अलग है कि एचटीएमएल में टैग और उनके attributes( लक्षण) के नाम सुनिश्चित हैं जबकि एक्सएमएल में नहीं। उदाहरणतया, HTML में एक पाराग्राफ़ को 
 <p> 
 टैग के साथ ही लिखा जाएगा। साथ ही इसके अंदर अगर पृष्ठभूमि का रंग लाल करना हो तो इसे इसप्रकार ही लिखा जाएगा 
<p background-color="red"> अंदरूनी लेख </p> 
। जबकि एक्सएसएल में प्रयोक्ता अपने हिसाब से लिख सकता है और उसका अर्थ भी अपने हिसाब से लगा सकता है।
<textblock>
<textbgcolor> 990000 </textbgcolor>
<text> </text>
</textblock>
चूँकि XML में प्रयोक्ता अपने हिसाब से टैग का इस्तेमाल करता है, अतः एक ख़ास काम के के लिए उसे एक ख़ास रूप में बदलना पड़ता है। जैसे वैब ब्राउज़र के लिए एचटीएमएल, या पुस्तक प्रकाशन के लिए लातेक या वर्ड फ़ार्मेट। इसके लिए एक्सएमएल पार्सर की आवश्यकता होती है।
ध्यान दें कि XML का प्रयोग HTML बनाने में होता है, जबकि उल्टा नहीं किया जाता है। XML डेटा को अन्य कई प्रकार के रूपों में भी बदला जा सकता है।
सेलसेल्ला विधानसभा निर्वाचन क्षेत्र

सेलसेल्ला विधानसभा निर्वाचन क्षेत्र (अंग्रेज़ी: Selsella Assembly Constituency) भारतीय राज्य मेघालय का एक विधानसभा क्षेत्र है। यहाँ से वर्तमान विधायक क्लेमेंट मारक हैं।
विजय मिश्र

राजनीतिक सफ़र

•भदोही से कांग्रेस ब्लॉक प्रमुख के रूप में तीन दशक पहले राजनीतिक यात्रा की शुरुआत
•ज्ञानपुर सीट से 2002, 2007 और 2012 में विधानसभा चुनाव समाजवादी पार्टी के टिकट से जीता
•अखिलेश यादव ने 'बाहुबली -विरोधी' छवि मज़बूत करने के लिए 2017 के विधानसभा चुनाव से पहले उनका टिकट काट दिया
•जवाब में विजय मिश्रा निषाद पार्टी के टिकट पर लड़े और मोदी लहर के बावजूद चुनाव जीते
•वर्तमान में भारतीय जनता पार्टी के सदस्य

छवी

कट्टर ब्राह्मण वादी व समर्थक
१८९९ ईसा पूर्व

१८९९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८९९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सुधीर सक्सेना 'सुधि'

सुधीर सक्सेना 'सुधि' की साहित्य लेखन में रुचि बचपन से ही रही। बारह वर्ष की आयु से ही इनकी रचनाएँ पत्र-पत्रिकाओं में प्रकाशित होती रही हैं। हिन्दी साहित्य की विभिन्न विधाओं में अनेक रचनाएँ प्रकाशित। आकाशवाणी और दूरदर्शन से भी प्रसारण। बाल साहित्य में भी खूब लिखा। पत्रकारिता व लेखन के क्षेत्र में राजस्थान साहित्य अकादमी, राजस्थान पाठक मंच, भारतीय बाल कल्याण संस्थान, कानपुर, बाल गंगा (बाल साहित्यकारों की राष्ट्रीय संस्था, जयपुर) चिल्ड्रेन बुक ट्रस्ट के अलावा अन्य अनेक पुरस्कारों से सम्मानित 'सुधि' की अब तक दस पुस्तकें प्रकाशित हो चुकी हैं। अंतर्जाल की विभिन्न पत्रिकाओं में भी प्रकाशन। इसी क्रम में हिन्द-युग्म के माह अगस्त-2009 के यूनिकवि के लिए चयन। नुक्कड़ ब्लॉग पर नवम्बर-2009 में नुक्कड़ सर्वोत्तम बाल कविता सम्मान।
बेलन (ज्यामिति)

बेलन (ज्यामिति ) (Cylinder)ज्यामिति में एक त्रिआयामी ठोस की आकृति है। इसका पार्श्व पृष्ठ वक्र, सिरे समान त्रिज्या के वृत्ताकार होते हैं। :बेलन सरल रूप में एक रोलर या समान व्यास का गिलास है belan ka vakra parishtha -2prh
Where p -pie 
R- radius
H- height

इसे भी देखें

खोखला बेलन (ज्यामिति )
नीरजा माथुर

नीरजा माथुर (जन्म: 8 दिसम्‍बर, 1954), गोवा और संघ शासित प्रदेशों के संयुक्त विद्युत नियामक आयोग (जेईआरसी) की सदस्य हैं। इससे पूर्व वे सीईए की अध्‍यक्ष रहीं हैं। साथ ही वे ग्रिड अभियान और वितरण की सदस्‍य रही हैं और उन्‍होंने सीईए के अन्‍य वरिष्‍ठ पदों पर भी कार्य किया है।
राणा अय्यूब

पुरस्कार और मान्यता

अक्टूबर 2011 में, राणा अय्यूब ने पत्रकारिता के क्षेत्र में उत्कृष्टता के लिए संस्कृति पुरस्कार प्राप्त किया।
अभिनेत्री ऋचा चडा ने दावा किया है कि उसने राणा अय्यूब, जो उसकी दोस्त भी है, से  2016 में फिल्म चाक एन डस्टर में एक पत्रकार की भूमिका के लिए प्रेरणा  ली है।

विवाद

तरुण तेजपाल सेक्स और शोमा चौधरी ने विवाद किया अय्यूब का दावा कि गुजरात में फर्जी मुठभेड़ों पर उनकी कहानी, आठ महीने की गुप्त जांच का परिणाम थी, और इसे छोड़ दिया। जपाल के अनुसार, अय्यूब की कहानी "अपूर्ण" थी।चौधरी के अनुसार, अय्यूब की कहानी "आवश्यक संपादकीय मानकों को पूरा नहीं करती थी।" अय्यूब ने तेजपाल और चौधरी के इस तर्क पर प्रतिक्रिया देकर कहा है कि:
मुझे कहना होगा कि तहलका में छोड़ी हुई कहानियों के बारे में शिकायत करने वाली केवल मैं नहीं हूं, सूची काफी बड़ी है ... तहलका के शोमा चौधरी और तरुण तेजपाल ने संपादकीय निर्णय और गैप्स का हवाला दिया। किताब एक बेस्टसेलर है और इसकी सामग्री की बड़े जोश से समीक्षा हो रही है। पाठक न्यायाधीश बनें

पुस्तक

गुजरात फाइलज़: ऐनाटॉमी ऑफ ए कवर अप में, अयूब ने गुजरात के कई नौकरशाहों और पुलिस अफसरों की छुपा रिकॉर्डिंग डिवाइस का इस्तेमाल करते हुए रिकॉर्डिंग की। 2002 के गुजरात दंगों और पुलिस मुठभेड़ हत्याओं पर नौकरशाहों और पुलिस अधिकारियों के विचारों को उजागर करने के लिए एक गुप्त जांच के दौरान रिकॉर्डिंग की गई थी। वो अपने को अमेरिकी फिल्म संस्थान की छात्र मैथिली त्यागी, जो राष्ट्रीय स्वयंसेवक संघ की मान्यताओं के लिए एक वैचारिक संबंध रखने वाली है, के रूप में प्रस्तुत कर रही थी। इसने उन्हें रिकॉर्डिंग करने में सक्षम बनाया।
नमक हलाल

संक्षेप

अर्जुन (अमिताभ बच्चन) हरियाणा का रहने वाला है जिसको उसके दादा (ओम प्रकाश) ने बहुत प्यार से पाला है। बड़ा होने पर उसके दादा के कहने पर वह नौकरी के लिए मुंबई चला जाता है। वहाँ उसकी मुलाकात राजा (शशि कपूर) से होती है। राजा एक ५-सितारा होटल का मालिक है और वह अर्जुन को नौकरी पर रख लेता है।
मदुरई जिला

विवरण

संगम युग, जो 400 ईसापूर्व से 200 ईसवी तक चला, दक्षिण भारत के इतिहास में एक ऐसा काल था जब तमिलनाडु के मदुरई शहर में उस समय के सभी महान कवी और ज्ञानियों ने वहां के पांड्य राजाओं के संरक्षण में एक शैक्षिक संघ का निर्माण कर बहुत से महान तमिल काव्य ग्रंथों की रचना करी। इसके दक्षिण तथा दक्षिण-पूर्व में रामनाथपुरम, उत्तर-पूर्व में तिरुच्चिरापल्लि, उत्तर-पश्चिम में कोर्यपुत्तूर जिले तथा पश्चिम में केरल राज्य स्थित है। इसका क्षेत्रफल ४,९१० वर्ग मील तथा जनसंख्या ३२,११,२२७ (१९६१) है। वार्षिक वर्षा का औसत ४० इंच है जो अधिकतर जाड़ों में होती है। वर्षा के असमान वितरण के कारण कृषि के लिये सिंचाई की आवश्यकता पड़ती है। पेरियार नदी यहाँ की प्रमुख नदी है। कृषि में धान, कपास, मूँगफली तथा कुछ मोटे अनाज उगाए जाते हैं। मदुरई अपने प्राचीन हिंदू मंदिरों के लिये विश्व प्रसिद्ध है।
रुपारेल कॉलेज

रुपारेल कॉलेज मुम्बई स्थित एक महाविद्यालय है, जिसकी स्थापना १९५२ में हुई थी।
माइसीनियाई यूनानी

लिपि और ध्वनियाँ

माइसीनियाई भाषा रेखीय बी नामक लिपि में लिखी जाती थी जिसमें लगभग २०० चिह्न थे। यह लिपि रेखीय ए नामक लिपि की संतान थी जो क्रीत के द्वीप पर बोली जाने वाली मिनोआई भाषाओँ के लिए विकसित की गई थी। अधिकतर इतिहासकार और भाषावैज्ञानिक मानते हैं कि यह मिनोआई भाषाएँ यूनानी से कोई पारिवारिक सम्बन्ध नहीं रखती थीं, इसलिए यह संभावना है कि रेखीय बी के चिह्न पूरी तरह से माइसीनियाई भाषा की ध्वनियों को प्रदर्शित नहीं करते। फिर भी अध्ययन के आधार पर यह मानना है की माइसीनियाई में उसकी हिन्द-यूरोपीय जड़ों की कुछ चीजें सुरक्षित थीं जो आगे चलकर यूनानी से लुप्त हो गई।
जेन्नाइट

जेन्नाइट एक अकार्बनिक यौगिक है।
पुष्प गुच्छक

फूलों का किसी रचनात्मक तरीके से बनाया गया विन्यास पुष्प गुच्छक (गुलदस्ता ; Flower Bouquet/फ्लॉवर बुके) कहलाता है। इसे घरों या सार्वजनिक भवनों की सजावट के लिए व्यवस्थित किया जा सकता है, या हाथ में लिया जा सकता है। हाथ में लिए गए पुष्प-गुच्छक को कई अलग-अलग लोकप्रिय आकारों और शैलियों में निर्मित किया जाता है। प्रायः जन्मदिन या वर्षगाँठ आदि विशेष अवसरों पर लोगों को पुष्पगुच्छ भेंट किए जाते हैं। इनका इस्तेमाल शादियों में भी बड़े पैमाने पर किया जाता है।
गुरुदत्त विद्यार्थी

पंडित गुरुदत्त विद्यार्थी (२६ अप्रैल १८६४ - १८९०), महर्षि दयानन्द सरस्वती के अनन्य शिष्य एवं कालान्तर में आर्यसमाज के प्रमुख नेता थे। उनकी गिनती आर्य समाज के पाँच प्रमुख नेताओं में होती है। २६ वर्ष की अल्पायु में ही उनका देहान्त हो गया किन्तु उतने ही समय में उन्होने अपनी विद्वता की छाप छोड़ी और अनेकानेक विद्वतापूर्ण ग्रन्थों की रचना की।

जीवनी

अद्भुत प्रतिभा, अपूर्व विद्वत्ता एवं गम्भीर वक्तृत्व-कला के धनी पंडित गुरुदत्त विद्यार्थी का जन्म 26 अप्रैल 1864 को मुल्तान के प्रसिद्ध 'वीर सरदाना' कुल में हुआ था। आपके पिता लाला रामकृष्ण फारसी के विद्वान थे। आप पंजाब के शिक्षा विभाग में झंग में अध्यापक थे।
विशिष्ट मेधा एवं सीखने की उत्कट लगन के कारण वे अपने साथियों में बिल्कुल अनूठे थे। किशोरावस्था में ही उनका हिन्दी, उर्दू, अरबी एवं फारसी पर अच्छा अधिकार हो गया था तथा उसी समय उन्होंने 'द बाइबिल इन इण्डिया' तथा 'ग्रीस इन इण्डिया' जैसे बड़े-बड़े ग्रन्थ पढ़ लिये। कॉलेज के द्वितीय वर्ष तक उन्होंने चार्ल्स ब्रेडले, जेरेमी बेन्थम, जॉन स्टुअर्ट मिल जैसे पाश्चात्त्य विचारकों के शतशः ग्रन्थ पढ़ लिये। वे मार्च, 1886 में पंजाब विश्वविद्यालय की एम ए (विज्ञान, नेचुरल साईन्स) में सर्वप्रथम रहे। तत्कालीन महान समाज सुधरक महर्षि दयानन्द के कार्यों से प्रभावित होकर उन्होंने 20 जून 1880 को आर्यसमाज की सदस्यता ग्रहण की। महात्मा हंसराज व लाला लाजपत राय उनके सहाध्यायी तथा मित्र थे। वे ‘द रिजेनरेटर ऑफ आर्यावर्त’ के वे सम्पादक रहे।
1884 में उन्होने ‘आर्यसमाज साईन्स इन्स्टीट्यूशन’ की स्थापना की। अपने स्वतन्त्र चिन्तन के कारण इनके अन्तर्मन में नास्तिकता का भाव जागृत हो गया। दीपावली (1883) के दिन, महाप्रयाण का आलिंगन करते हुए महर्षि दयानन्द के अन्तिम दर्शन ने गुरुदत्त की विचारधरा को पूर्णतः बदल दिया। अब वे पूर्ण आस्तिक एवं भारतीय संस्कृति एवं परम्परा के प्रबल समर्थक एवं उन्नायक बन गए। वे डीएवी के मन्त्रदाता एवं सूत्रधार थे। पूरे भारत में साईन्स के सीनियर प्रोफेसर नियुक्त होने वाले वह प्रथम भारतीय थे। वे गम्भीर वक्ता थे, जिन्हें सुनने के लिए भीड़ उमड़ पड़ती थी। उन्होंने कई गम्भीर ग्रन्थ लिखे, उपनिषदों का अनुवाद किया। उनका सारा कार्य अंग्रेजी में था। उनकी पुस्तक ‘द टर्मिनॉलॅजि ऑफ वेदास्’ को आक्सफोर्ड विश्वविद्यालय की पाठ्यपुस्तक के रूप में स्वीकृत किया गया। उनके जीवन में उच्च आचरण, आध्यात्मिकता, विद्वत्ता व ईश्वरभक्ति का अद्भुत समन्वय था। उन्हें वेद और संस्कृत से इतना प्यार था कि वे प्रायः कहते थे कि - "कितना अच्छा हो यदि मैं समस्त विदेशी शिक्षा को पूर्णतया भूल जाऊँ तथा केवल विशुद्ध संस्कृतज्ञ बन सकूँ।" ‘वैदिक मैगजीन’ के नाम से निकाले उनके रिसर्च जर्नल की ख्याति देश-विदेश में फैल गई। यदि वे दस वर्ष भी और जीवित रहते तो भारतीय संस्कृति का बौद्धिक साम्राज्य खड़ा कर देते। पर, विधि के विधान स्वरूप उन्होंने 19 मार्च 1890 को चिरयात्रा की तरफ प्रस्थान कर लिया। पंजाब विश्वविद्यालय, चण्डीगढ़ ने 2000 ई में उनके सम्मान में अपने रसायन विभाग के भवन का नाम ‘पण्डित गुरुदत्त विद्यार्थी हाल’ रखा है।
इंज़माम-उल-हक़

सैयद इंज़माम-उल-हक (जन्म ३ मार्च १९७०), जिन्हें इन्जी के नाम से भी जाना जाता है, पाकिस्तान क्रिकेट टीम एक पूर्व क्रिकेट खिलाड़ी और कोच हैं।
वह एक दिवसीय अंतरराष्ट्रीय क्रिकेट मैचों में पाकिस्तान के लिए सबसे अधिक रन बनाने वाले और टेस्ट क्रिकेट में पाकिस्तान के लिए तीसरे सबसे अधिक रन बनाने वाले बल्लेबाज है। वह अंतरराष्ट्रीय क्रिकेट में २०,००० रन बनाने वाले एकमात्र पाकिस्तानी बल्लेबाज हैं। इंजमाम उल-हक २००३ से २००७ तक पाकिस्तान की राष्ट्रीय क्रिकेट टीम के कप्तान रहे थे। एक शानदार बल्लेबाज होने के साथ-साथ वह स्पिन गेंदबाजी के लिए भी जाने जाते थे।
इंज़माम को १९९२ क्रिकेट विश्व कप के सेमीफाइनल में लोकप्रियता मिली थी। वह टेस्ट और एकदिवसीय क्रिकेट दोनों में पूरे दशक में टीम के प्रमुख बल्लेबाजों में से एक रहे। २००३ में उन्हें टीम के कप्तान के रूप में नियुक्त किया गया। कप्तान के रूप में उनका कार्यकाल पाकिस्तान के २००७ क्रिकेट विश्व कप से जल्दी बाहर होने के बाद समाप्त हुआ। इंज़माम ने दक्षिण अफ्रीका के खिलाफ दूसरे टेस्ट मैच के बाद २००७ में अंतरराष्ट्रीय क्रिकेट से संन्यास ले लिया, उस समय जावेद मियाँदाद से सिर्फ ३ रन पीछे थे पाकिस्तान के लिए टेस्ट क्रिकेट में सबसे ज्यादा रन बनाने वाले बल्लेबाजों में। अपनी सेवानिवृत्ति के बाद, वह ट्वेंटी २० प्रतियोगिता के उद्घाटन संस्करण में हैदराबाद हीरोज की कप्तानी करते हुए, इंडियन क्रिकेट लीग में शामिल हुए। इंडियन क्रिकेट लीग के दूसरे संस्करण में, उन्होंने लाहौर बादशाह की कप्तानी की। The innings was regarded as one of the finest World Cup performances.
इंज़माम-उल-हक, इस्लामिक मिशनरी संगठन, तबलीग़ी जमात के एक प्रमुख सदस्य है।
अप्रैल २०१६ में, उन्हें पाकिस्तान की राष्ट्रीय क्रिकेट टीम के मुख्य चयनकर्ता के रूप में नियुक्त किया गया था।
इंज़माम-उल-हक़ ने अपने पूरे करियर में कुल १२० टेस्ट मैच खेले जिसमें ४९.६० की बल्लेबाजी औसत से ८,८३० रन बनाए। जबकि ३७८ वनडे मुकाबलों में ३९.५२ की औसत से ११,७३९ रन बनाए जिसमें उनके १० शतक और ८३ अर्धशतक रहे। टेस्ट क्रिकेट में हक़ ने कुल २५ शतक और ४६ अर्धशतक बनाए थे। 
उन्होंने अपना आखिरी टेस्ट मैच २००७ में दक्षिण अफ्रीका के खिलाफ खेला, जबकि अंतिम वनडे मैच ज़िम्बाब्वे के खिलाफ २१ मार्च २००७ को खेला था।
ह्यूगो पुरस्कार

ह्यूगो पुरस्कार (अंग्रेज़ी: Hugo Award, ह्यूगो अवार्ड) हर साल उस वर्ष में छपी सर्वश्रेष्ठ विज्ञान कथाओं के लिए दिया जाता है। इसका नाम ह्यूगो गर्न्स्बैक (Hugo Gernsback) की स्मृति में रखा गया था जिन्होनें "अद्भुत कहानियाँ" (Amazing Stories, अमेज़िंग स्टोरीज़) नाम की विज्ञान कथा पत्रिका शुरू करी थी। यह इनाम विश्व विज्ञान कथा संगठन (World Science Fiction Society, वर्ल्ड साइंस फ़िक्शन सोसाइटी) दिया करती है और सब से पहले ह्यूगो पुरस्कार सन् १९५३ में दिया गया था।
अंतरराष्ट्रीय क्रिकेट 2018-19

भारत में जिम्बाब्वे

जिम्बाब्वे को एक टेस्ट और तीन वनडे मैच खेलने के लिए भारत का दौरा करना था। हालांकि, तारीखें 2019 इंडियन प्रीमियर लीग से टकरा गईं, और श्रृंखला स्थगित कर दी गई।
मेलुह्हा

मेलुह्हा (Meluḫḫa) या मेलुख्खा(Melukhkha), सुमेरी भाषा का एक नाम है जो मध्य कांस्य युग में सुमेर की प्रमुख व्यापारिक संगी हुआ करती थी। अभी तक सही-सही पता नहीं चल पाया है कि मेलुह्हा कौन थे किन्तु अधिकतर विद्वान मानते हैं कि सिन्धु घाटी की सभ्यता के लोगों को ही सुमेरी भाषा में मेलुह्ह कहते थे।
सच्चिदानंद राउतराय

व्यक्तिगत जीवन

राउतराय का जन्म 13 मई 1916 को उड़ीसा स्थित खुर्दा पास गुरुगंज में हुआ था। उनकी परवरिश और शिक्षा-दीक्षा तत्कालीन बंगाल (वर्तमान में पश्चिम बंगाल) में हुयी। उन्होने गोलापल्ली के शाही परिवार की तेलुगू राजकुमारी से शादी की। उन्होने अपनी पहली कविता स्कूली छात्र के रूप में लिखी थी। 12 वर्ष की आयु से लेखन में प्रवृत्त सची राउतराय का 1932 में मात्र 16 वर्ष की आयु में पहला कविता संग्रह 'पाथेय' प्रकाशित हुआ। राउतराय की प्रसिद्धि 1939 में प्रकाशित उनकी लंबी कविता "बाजी राउत" के प्रकाशन से हुयी। इस कविता में एक 12 वर्षीय नाविक बालक की शहादत का वर्णन है, जो ब्रिटिश शासन के विरोध में प्रदर्शन के दौरान पुलिस की गोलियों का शिकार हो गया था। यह पुस्तक एक लघु महाकाव्य के रूप में प्रख्यात हुई तथा उड़ीसा के नव युवकों के लिए प्रेरणा का स्रोत बनी। 1942 में हरींद्रनाथ चट्टोपाध्याय ने बाजी राउत तथा कुछ अन्य कविताओं का अंग्रेज़ी में अनुवाद किया, जिससे राउत राय को उड़ीसा से बाहर भी ख्याति मिली। राउत राय को साहित्य के शिखर पर ले जानेवाला एक अन्य कविता संग्रह पल्लीश्री (1942) था, जिसमें उड़ीसा के ग्रामीण जीवन एवं समाज से संबंधित कवितायें हैं।
ग्रामी सादगी और ग्राम्य जीवन के काव्यात्मक आनंद को अभिव्यक्ति देने वाली श्रेष्ठ रचनाओं में आज भी इन कविताओं की गिनती की जाती है। पाण्डुलिपि और अभिजान जैसे अन्य काव्य संग्रहों के प्रकाशन के साथ राउत राय उड़ीसा में आधुनिक और प्रगतिशील रचनाकारों में अग्रणी बन गए।

कार्यक्षेत्र

आधुनिक उड़िया कविता के भगीरथ के रूप में प्रख्यात ये कथा-शिल्पी, नाट्यकार एवं साहित्य-मनीषी की हैसियत से भी भारतीय साहित्यकारों में अग्रगण्य माने जाते हैं। कथा-शिल्पी और साहित्य-चिंतक होने के साथ ही साहित्य के क्षेत्र में इन्होने अनेक नए प्रयोग किए और फ्रायड तथा युंग के मनोविश्लेषण का उड़िया साहित्य-जगत में प्रवेश कराया। 1935 में प्रकाशित उनका उपन्यास 'चित्रग्रीव' अ-उपन्यास का एक उत्कृष्ट उदाहरण है। स्मरणीय है कि विश्वसाहित्य में ऐण्टी नॉवल का आन्दोलन बाद में शुरू हुआ था। जनकवि सची राउतराय ने अपनी कहानियों के लिए भी विषय और पात्र जनजीवन से ही उठाये हैं। उनकी अधिकतर कहानियाँ श्रमिक, कृषक तथा अन्य पिछड़े वर्गो के संघर्षों, अभावों और उत्पीड़नों के बारे में हैं जो समसामयिक जीवन की विद्रूपता और विकृतियों पर तीखा व्यंग्य करती हैं। उनका साहित्य एक क्षयी सामाजिक व्यवस्था के विरूद्ध मानव-अधिकारों का आक्रोशी घोषणा-पत्र है। वह मानव-गरिमा और भय-मुक्ति के मन्त्रदाता हैं। आपकी साहित्य-साधना का कार्यकाल 50 से अधिक वर्षो का है।

उपलब्धि

राउत राय की सर्वाधिक महत्वपूर्ण उपलब्धि यह है कि उन्होने आधुनिक उड़िया कविता को नया मुहावरा तथा नई संवेदना प्रदान की। उनकी कृति पाण्डुलिपि उस नव काव्य की अग्रदूत थी, जिसने उड़िया कविता को काव्य स्वातंत्रय, गद्य काव्य और बोलचाल की भाषा जैसे नए रूप प्रदान किए। इस पुस्तक की विद्वतापूर्ण भूमिका में उन्होने उडिया की नई कविता का महत्वपूर्ण घोषणा पत्र प्रस्तुत किया, जिसमें उन्होने कावयिक रीति के स्थान पर वाक रीति अपनाने की वकालत की है।
नए-नए काव्य रूपों में प्रयोग करने के साथ राउत राय ने अपनी कविता में विषयों की विविधता को भी अपनाया है। प्रारंभिक रचनाओं की रूमानी भावभूमि से निकलकर परवर्ती रचनाओं में उन्होने यथार्थवाद, समाजवाद, यहाँ तक कि मार्कस्वाद को भी स्थान दिया। वास्तव में यह प्रकृति उनकी प्रारम्भिक रचनाओं में भी परिलक्षित होती थी।
गुजरात स्थानीय प्रशासनिक चुनाव २०१५

गुजरात स्थानीय प्रशासनिक चूनाव २०१५ के अंतर्गत गुजरात में दिसंबर में नगर निकाय और पंचायत के चूनाव हुए थे। ६ महानगर पालिका, ५६ नगरपालिका, ३१ ज़िला पंचायत और २३० तालुका पंचायतों के चूनाव हुए थे। पाटीदार अनामत आंदोलन के चलते भाजपा को बड़े पैमाने पर हार का सामना करना पड़ा था।
रितुपर्णा दास

2013 नैशनल बैडमिंटन चैम्पियनशिप, भारत

2013 दिसम्बर में भारत की 78वीं सीनियर नैशनल बैडमिंटन चैम्पियनशिप के सेमी फाईनल में रितुपर्णा ने तत्कालीन चैम्पियन सयाली गोखले को हराकर बड़ा उलटफेर किया, किंतु फाईनल में वे पी वी सिंधु से हारकर द्वितीय स्थान पर रहीं।
नन्देरा

भौगोलिक स्थिति

यह बाँदीकुई से सात किमी दूरी पर स्थित हैं। यहाँ पर गाँव के बीचों बीच एक पहाडी हैं जिसे डूंगरी माता कहते हैं।
यह एक बहुत ही सुन्दर गाँव हैं | यह बाँदीकुई शहर के बहुत नजदीक हैं|
यहाँ के प्रसिद्ध धार्मिक स्थल नन्देरा डूँगरी पर दिनाँक 24 सितम्बर 2018 से 30 सितम्बर 2018 तक श्रीमद् भागवत कथा का भव्य आयोजन किया जा रहा हैं |
जिसमें पंचमुखी हनुमान मन्दिर से भव्य कलश यात्रा निकाली जायेगी |
Nandera डूँगरी पर कलश यात्रा में 11000 से भी ज्यादा महिलाओं ने कलश अपने सिर पर रखे, कलश यात्रा सुबह लगभग सवा दस बजे शुरू हुई जिससे पंचमुखी हनुमान मन्दिर से लेकर नन्देरा डूँगरी तक चार किमी. में सिर्फ कलश यात्रा ही नजर आ रही थी!
श्रीमद् भागवद् स्थल तक पहुचने में ही लगभग साढ़े तीन घण्टे का समय लग गया!
श्रीमद् भागवत कथा के दौरान हर शाम एक धार्मिक कार्यक्रम आयोजित किया गया|
जिसमें रोशनी शर्मा सहित कई कलाकरों ने भजन प्रस्तुत किये|
28-09-2018 की रात को पद दंगल का आयोजन हुआ जिसमें नन्देरा गाँव स्थानीय पार्टियों ने अपनी प्रस्तुतियां दी|
विश्राम बागडी़ ने अपने सहगायकों छुट्टन लाल, बृजमोहन,रामलाल,ख्याली,सीताराम आदि के साथ अपनी मनमोहक प्रस्तुति दी|
जगन बागडी़ ने भी अपने सहगायकों के साथ पद दंगल पेश किया|
इसी कार्यक्रम की अगली कड़ी में नन्देरा की हरि कीर्तन मंडली ने अपना गान पेश किया!
भण्डारे की पूर्व संध्या 29-09-2018 को जोधपुर के विश्व विख्यात भजन गायक प्रकाश माली ने अपनी शानदार भावभीनी प्रस्तुति दी! कार्यक्रम को देखने के लिये लगभग तीस हजार की भीड़ वहाँ मौजूद थी!
भागवत कथा के दौरान सातों दिन मेला सा लगा रहा|

कुंवर विजय सिंह जी नन्देरा

इसी ग्राम के कुंवर विजय सिंह जी नन्देरा बांदीकुई विधानसभा क्षेत्र से विधायक रहे थे।मोटे अक्षर

बाबा कल्याण दास

बाबा कल्याण दास डूंगरी के संत थे। वे बहुत ही जनप्रिय ,परोपकारी व दयालु संत रहे हैं। गाँव के बुजुर्ग बताते हैं कि उनके पास अलौकिक शक्तियां थी। वे लोगो के दुखों का निवारण करते थे। बाबा कल्याण दास मूल रूप से खवाराव जी दौसा के रहने वाले थे। उन्हौने नन्देरा डूंगरी को अपनी तपोस्थली बनाया था। उन्हें सत्संग से बडा लगाव था कहते हैं कि जहाँ कही उन्हें सत्संग की आवाज सुनाई देती थी वे लालटेन हाथ में लेकर सत्संग के लिए निकल पड़ते थे भले ही वह चौमासे की बरसात भरी घोर अँधेरी रात ही क्यों न हो।
भारत में नस्लवाद

भारत में जातीय सम्बंध अथवा भारत में नस्लवाद भारतीय लोगों के अन्य नस्ल अथवा जातीयता के लोगों के साथ रवैये को प्रदर्शित करता है। भारत के प्रत्येक राज्य में इसकी लोकसंस्कृति, रहन सहन, लोकगीत, लोकनृत्य आदि में भिन्नता पायी जाती है।

रचनात्मक सम्बंध

विभिन्न क्षेत्रों के लोग एक दूसरे की संस्कृति–सभ्यता और रीति रिवाजों का सम्मान करते हैं। भारत में विविधता में एकता की परम्परा प्रचलित है जो इसके पंथनिरपेक्षता को प्रदर्शित करती है।